CELEX: 31975H0457
Language: el
Date: 1975-07-22 00:00:00
Title: 75/457/ΕΟΚ: Σύσταση του Συμβουλίου της 22ης Ιουλίου 1975 περί της αρχής της εβδομάδας των 40 ωρών και της αρχής των τεσσάρων εβδομάδων ετησίας αδείας μετ’αποδοχών

Avis juridique important

|

31975H0457

75/457/ΕΟΚ: Σύσταση του Συμβουλίου της 22ης Ιουλίου 1975 περί της αρχής της εβδομάδας των 40 ωρών και της αρχής των τεσσάρων εβδομάδων ετησίας αδείας μετ’αποδοχών  

Επίσημη Εφημερίδα αριθ. L 199 της 30/07/1975 σ. 0032 - 0033 Ελληνική ειδική έκδοση: Κεφάλαιο 05 τόμος 2 σ. 0060  Ισπανική ειδική έκδοση: Κεφάλαιο 05 τόμος 2 σ. 0061  Πορτογαλική ειδική έκδοση : Κεφάλαιο 05 τόμος 2 σ. 0061 

ΣΥΣΤΑΣΗ ΤΟΥ ΣΥΜΒΟΥΛΙΟΥ της 22ας Ιουλίου 1975 περί της αρχής της εβδομάδος των 40 ωρών και της αρχής των τεσσάρων εβδομάδων ετησίας αδείας μετ' αποδοχώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  το σχέδιο συστάσεως που υπεβλήθη από την Επιτροπή,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  ΣΥΝΙΣΤΑ ΣΤΑ ΚΡΑΤΗ ΜΕΛΗ,  να λάβουν τα κατάλληλα μέτρα, ανάλογα με τις υφιστάμενες εθνικές πρακτικές και συνθήκες, είτε δια της νομοθετικής οδού, είτε δια της ενθαρρύνσεως των κοινωνικών εταίρων να συνάψουν συλλογικές συμβάσεις, είτε με κάθε άλλο μέσο, προκειμένου να επιτευχθούν  οι ακόλουθοι στόχοι:  1. Η αρχή της εβδομάδος των 40 ωρών, σύμφωνα με την οποία η διάρκεια της κανονικής εβδομάδος εργασίας (δηλαδή, η περίοδος για την οποία δεν εφαρμόζονται οι διατάξεις που αφορούν τις υπερωρίες), όπως προβλέπεται από την εθνική νομοθεσία, τις συλλογικές  συμβάσεις ή από κάθε άλλη πράξη, δεν πρέπει να υπερβαίνει τις 40 ώρες, πρέπει να εφαρμοσθεί σ' όλη την Κοινότητα και σ' όλους τους τομείς μέχρι την 31η Δεκεμβρίου 1978 το αργότερο, και κατά το δυνατόν πριν από την ημερομηνία αυτή.  Για ορισμένους τομείς, όμως, δύναται να προβλεφθεί ώστε η αρχή αυτή να εφαρμοσθεί εντός προθεσμίας που συμφωνείται μεταξύ των αμέσως ενδιαφερομένων μερών.  Επίσης δύναται να προβλεφθεί η μη εφαρμογή της αρχής αυτής σε ορισμένους τομείς και δραστηριότητες λόγω της ιδιαιτέρας φύσεώς τους- το ίδιο ισχύει και για το προσωπικό που υπόκειται σε καθεστώς δημοσίου δικαίου, ή, στα Κράτη μέλη τα οποία δεν γνωρίζουν  την έννοια αυτή, για το προσωπικό που ευρίσκεται σε αντίστοιχη κατάσταση.  2. Η εφαρμογή της αρχής που αναφέρεται στο σημείο 1 δεν δύναται να επιφέρει μείωση της αμοιβής.  3. Η αρχή των τεσσάρων εβδομάδων ετησίας αδείας μετ' αποδοχών, σύμφωνα με την οποία η ελάχιστη διάρκεια ετησίας αδείας μετ' αποδοχών για τα άτομα που πληρούν όλες τις απαιτούμενες προϋποθέσεις, για να έχουν πλήρες δικαίωμα αδείας, πρέπει, ανάλογα με την  επιλογή των Κρατών μελών, είτε να είναι τεσσάρων εβδομάδων, είτε να αντιστοιχεί με απαλλαγή από έναν αριθμό εργασίμων ημερών ίσο προς το τετραπλάσιο, εκείνου που έχει συμφωνηθεί κατά εβδομάδα, πρέπει να εφαρμοσθεί σ' όλη την Κοινότητα και σ' όλους τους  τομείς μέχρι την 31η Δεκεμβρίου 1978 το αργότερο και, κατά το δυνατόν πριν από την ημερομηνία αυτή- η εφαρμογή της αρχής αυτής, συνεπάγεται ότι οι ημέρες αργίας μετ' αποδοχών που περιλαμβάνονται στην περίοδο της ετησίας αδείας μετ' αποδοχών πρέπει να  αναπληρώνονται με αντίστοιχο αριθμό ημερών προστιθέμενο στην ετήσια άδεια μετ' αποδοχών.  Για ορισμένους τομείς, όμως, δύναται να προβλεφθεί ώστε η αρχή αυτή να εφαρμοσθεί εντός προθεσμίας που συμφωνείται μεταξύ των αμέσως ενδιαφερομένων μερών.  4. Οι διατάξεις περί καταβολής των αποδοχών των ημερών αδείας πρέπει να τροποποιηθούν, εφ' όσον είναι αναγκαίο, προκειμένου να ληφθεί υπόψη η εφαρμογή της αρχής που αναφέρεται στο σημείο 3- η εφαρμογή της αρχής αυτής δεν δύναται να έχει δυσμενή  αποτελέσματα για τα ενδιαφερόμενα άτομα ως προς την πληρωμή των αποδοχών των ημερών αδείας.  ΚΑΛΕΙ ΤΑ ΚΡΑΤΗ ΜΕΛΗ:  1. Να υποβάλλουν έκθεση στην Επιτροπή, το αργότερο μέχρι την εκπνοή της ταχθείσης προθεσμίας σχετικά με τα μέτρα που έλαβαν για την εφαρμογή των διατάξεων της παρούσης συστάσεως.  2. Να παρέχουν στην Επιτροπή, με τις εκθέσεις που υποβάλλουν σ' αυτήν για την προετοιμασία της ετησίας εκθέσεώς της επί της εξελίξεως της κοινωνικής καταστάσεως στην Κοινότητα, πληροφορίες για την εξέλιξη της καταστάσεως όσον αφορά τη διάρκεια της  εβδομαδιαίας εργασίας και της ετησίας αδείας μετ' αποδοχών.  Έγινε στις Βρυξέλλες, στις 22 Ιουλίου 1975.  Για το Συμβούλιο Ο Πρόεδρος M. RUMOR  (1) ΕΕ αριθ. Α 55 της 13.5.1974, σ. 49.  (2) EΕ αριθ. Α 109 της 19.9.1974, σ. 50.